**Protokoll styremøte 04/23 NBfU region Vest**

**Via Zoom, 28. august, kl. 19.00-20.25**

**Til stades:** Leiar: Tina Sleire Sandvik (referent)

 Nestleiar: Maren Gjærde Tryggestad (dirigent)

 3. Styremedlem: Kaia Sekkingstad

 4. Styremedlem: Marius Søvik

 5. Styremedlem: Trygve L. Arnesen

**Sak 39/23 Innkomne protokollar**

1. Protokoll frå Rogaland fylkeslag

Styret går gjennom innkomne protokollar.

**Vedtak:** Saka blir teke til orientering:

**Sak 40/23 Kommunikasjon**

Kommunikasjonsansvarleg, Maren orientera styret. Det har vore sommarferie og det har derfor vore lite aktivitet. Men no er ferien over og vi er i gang med arrangement igjen. I løpet av helga som var styrte ho instagramkontoen til NBfU, for å poste frå Lisebergturen med Øst. Det skal og leggast ut bilete frå turen på våre eigne sosiale media.

**Vedtak:** Saka blir teke til orientering.

**Sak 41/23 Økonomi**

Styret går gjennom økonomien for regionen fram til og med mai. Det har vore fokus på å spare pengar der vi kan sida det er budsjettert med eit underskot. Så langt ligg vi godt ann og er i overskot.

**Vedtak:** Saka blir teke til orientering.

**Sak 42/23 Lisebergtur med region Øst**

Kaia og Trygve orientera frå arrangementet. Den 25.-27. august arrangerte vi den årlege Lisebergturen med region Øst. Region Sør var og invitert. Vi stilte med seks deltakarar. Det var dårleg ver under Lisebergopphaldet, men dt blei likevel ein veldig hyggeleg og morosam dag. Det har vore gode tilbakemeldingar.

**Vedtak:** Saka blir teke til orientering.

**Sak 43/23 Landsmøte 2023**

Landsmøte blir i år 1.-3. september på Radisson Park inn Oslo airport West. Regionen stillar med seks delegatar og ein varadelegat. Landsmøtet sendast på radio Z som vanleg. Det er innkalla til digitalt delegatmøte onsdag 30. august via Zoom.

**Vedtak** Saka blir teke til orientering.

**Sak 44/23 Julebord**

Arbeidsgruppa orientera frå arbeidet med julebordet. Tidlegare planlagt aktivitet lot seg ikkje gjennomføre då dei ikkje får kontakt med arrangør. Gruppa presentera derfor ein ny ide for årets julebord. Det skal no haldast på Voss der vi skal gjennomføre fjorårets plan om vindtunnel, men og isbading og badstue. Vi skal bu i små hytter eller liknande for å kunne ha koslege juleaktivitetar som peparkakebaking og julefilm. Styret godkjenn den nye planen for arrangementet. Dato blir sett til 8.-10. desember.

**Vedtak:** Det blir julebord på Voss 8.-10. desember.

**Sak 45/23 Dagsarrangement**

Neste dagsarrangement blir arrangert i Bergen. Maren, Trygve og Kaia tek ansvar for det. Det forslag om å dra i skøytehallen med pizza etterpå. Dato blir sett til laurdag 28. oktober. Styret ønskjer at arrangementet skal vere opent for familiar, og at medlemmane kan ta med seg ein venn for å gjere mindre skummelt å delta.

**Vedtak:** Neste dagsarrangement blir halde i Bergen 28. oktober, der det blir skøytehall og pizza.

Sak 46/23 Søknad LNU mangfald og inkludering

Styret går gjennom ulike idear for eit kurs/arrangement dei kan søkje midlar til frå LNU. Det blir bestemt å søkje om eit friluftskurs med rafting. Tina og Maren skal utforme eit utkast til søknad som skal leggjast fram for styret.

**Vedtak:** Tina Sleire Sandvik og Maren Gjærde Tryggestad skal utforme eit utkast til søknad som skal leggast fram for styret før søknadsfrist 6. oktober. Det skal vere eit friluftskurs.

**Sak 47/23 Sak til Landsmøte**

Trygve har utforma eit utkast til resolusjon som skal leggast fram på Landsmøte. Budsjettforslag blir og utforma før Landsmøte, når han har skaffa ein prisoversikt. Forslaga blir lagt i dropbox så heile styret har tilgang.

**Vedtak:** Saka blir teke til orientering.